**ŠIAULIŲ LOPŠELIS – DARŽELIS „ŽIOGELIS“**

190529723 DAINŲ G. 11, ŠIAULIAI

**2019 M. BIRŽELIO 30 D. FINANSINIŲ ATASKAITŲ**

**AIŠKINAMASIS RAŠTAS**

1. **BENDROJI DALIS**

Šiaulių lopšelis-darželis „Žiogelis“ (toliau – įstaiga) finansuojama iš Šiaulių miesto savivaldybės biudžeto, iš Lietuvos Respublikos valstybės biudžeto ir kitų šaltinių.

Įstaiga yra viešasis juridinis asmuo, turintis atsiskaitomąją sąskaitą AB „Swedbank“ banke ir herbinį antspaudą. Buveinės adresas: Dainų g. 11, Šiauliai, įstaigos kodas – 190529723.

Savininko teises ir pareigas įgyvendinanti institucija yra Šiaulių miesto savivaldybė, kuri koordinuoja įstaigos veiklą, tvirtina ir keičia teisės aktų nustatyta tvarka įstaigos nuostatus, priima sprendimus dėl pakeitimų, sprendžia kitus įstatymuose jos kompetencijai priskirtus klausimus. Kontroliuojamų ir asocijuotų subjektų lopšelis – darželis neturi.

Šiaulių lopšelio-darželio „Žiogelis“ ataskaitinio laikotarpio darbuotojų skaičius yra 66, ataskaitinio laikotarpio pabaigoje patvirtintos 55 pareigybės.

Svarbių sąlygų, kurios gali paveikti tolesnę įstaigos veiklą neįžvelgiama.

Įstaiga vykdo Švietimo prieinamumo ir kokybės užtikrinimo programą. Pagrindinė įstaigos funkcija – ikimokyklinio amžiaus vaikų ugdymas. Taip pat įstaiga vykdo priešmokyklinio amžiaus vaikų ugdymą, kultūrinį, sportinį švietimą, teikia maitinimo paslaugas.

Įstaigos finansinės ataskaitos teikiamos už 2019 m. II ketvirtį.

Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

1. **APSKAITOS POLITIKA**

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau - VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei apskaitos politika, patvirtinta 2019 metų sausio 1 d. direktoriaus įsakymu Nr. V-1.

Apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama buhalterinė programa „Progra“, kuri pritaikyta apskaitai tvarkyti pagal VSAFAS reikalavimus.

1. **PASTABOS**

4 PRIEDAS. FINANSAVIMO SUMOS PAGAL ŠALTINĮ, TIKSLINĘ PASKIRTĮ IR JŲ

POKYČIAI PER ATASKAITINĮ LAIKOTARPĮ

Pagal 20-ąjį VSAFAS „Finansavimo sumos“ 4 priedo finansavimo sumos išskirtos kaip valstybės biudžeto asignavimai, savivaldybės biudžeto asignavimai, ES projektams finansuoti ir asignavimai iš kitų šaltinių .

2. PRIEDAS. FINANSINĖS BŪKLĖS ATASKAITA

1. Ilgalaikį materialųjį turtą sudaro pastatas 488441,36 eurų, kitos mašinos ir įrenginiai 9565,11 eurų, baldai, kompiuterinė ir kita biuro įranga 39,44 eurų , kitas ilgalaikis turtas 49418,94 eurų.

2. Atsargų likutį ataskaitinio laikotarpio pabaigoje sudaro maisto produktų likutis sandėlyje, medžiagų likutis 0,00 Eurų.

3. Gautinas sumas už turto naudojimą, parduotas prekes, turtą, paslaugas (FBA, eil

Nr.C.III.4) sudaro tėvų įmokos 8627,99 eurų.

4. Sukauptas gautinas sumas (FBA, eil Nr.C.III.5) sudaro sukauptos finansavimo pajamos kreditiniam įsiskolinimui ir sukauptiems atostoginiams padengti, gautinos vaiko išlaikymo įstaigoje lėšos, bei sukauptos pajamos už paslaugas (spec. programos lėšos) 99832,96 eurų.

5. Pinigus ir pinigų ekvivalentus ataskaitinio laikotarpio pabaigoje sudaro pinigų likutis banko sąskaitose 5385,22 eurų.

6. Informacija apie finansavimo sumas pagal šaltinį, paskirtį ir jų pokyčius per ataskaitinį laikotarpį iš valstybės biudžeto -1647,20 eurų, iš savivaldybės biudžeto 546506,41 eurų, iš kitų šaltinių 5692,49 eurų.

7. Tiekėjams mokėtinas sumas (FBA, eil. Nr. E.II. 9) sudaro kreditinis įsiskolinimas už komunalines ir kitas paslaugas bei maisto produktus 1346,78 eurų;

8. Su darbo santykiais susiję įsipareigojimai ir mėnesio mokesčiai už praėjusį mėnesį (FBA, eil. Nr. E.II. 10 ir E.II. 12) 6995,47 eurų.

9. Sukauptas mokėtinas sumas (FBA, eil. Nr. E.II. 11) sudaro sukauptos sumos atostoginių mokėjimui 29802,97 eurų.

2 PRIEDAS. VEIKLOS REZULTATŲ ATASKAITA

10. Veiklos rezultatų ataskaitoje pagal 2019-06-30 duomenis eil. Nr.A.I.1 „Finansavimo pajamos iš valstybės biudžeto“ sudaro finansavimo pajamos iš mokinio krepšelio lėšų 191046,80 eurų.

11. Veiklos rezultatų ataskaitoje pagal 2019-06-30 duomenis eil. Nr.A.I.2 „Finansavimo pajamos iš savivaldybių biudžetų“ sudaro finansavimo pajamos iš Šiaulių m. savivaldybės biudžeto ir nemokamo maitinimo vaiko išlaikymo įstaigoje lėšų 202643,43 eurų.

12. Veiklos rezultatų ataskaitoje pagal 2019-06-30 duomenis eil. Nr.A.I.3 „Finansavimo pajamos iš ES, užsienio valstybių ir tarptautinių organizacijų“ sudaro finansavimo pajamos iš „Erasmus plius“ lėšų 0 ,00 eurų.

13. Veiklos rezultatų ataskaitoje pagal 2019-06-30 duomenis eil. Nr.A.I.4. „Finansavimo pajamos iš kitų finansavimo šaltinių“ sudaro finansavimo pajamos iš paramos lėšų 295,02 eurų.

14. Veiklos rezultatų ataskaitoje pagal 2019-06-30 duomenis eil. Nr.A.III. „Pagrindinės kitos pajamos“ sudaro priskaičiuotos tėvų įmokos už vaiko išlaikymą įstaigoje, už baseiną ir patalpų nuomą 59788,55 eurų.

15. Iš pagrindinės veiklos pajamų atėmus pagrindinės veiklos sąnaudas, gautas pagrindinės veiklos perviršis ar deficitas – 68247,69 Eur.

16. Finansinės ir investicinės veiklos lopšelis-darželis neturi.

17. Apskaitos politikos keitimo ir esminių apskaitos klaidų taisymo įtakos per ataskaitinį laikotarpį įstaigoje nebuvo.

**Kitos pastabos**

18. Per ataskaitinį laikotarpį lopšelyje-darželyje apskaitiniai įverčiai nebuvo keičiami.

19. Esminių ir neesminių klaidų per ataskaitinį laikotarpį nepastebėta.

20. Lopšelio-darželio restruktūrizavimas nevyksta.

21.Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.

22. Teisinių ginčų per ataskaitinį laikotarpį nebuvo.

Direktorė Sigita Saviščevienė

Vyr. buhalterė Alma Stonkutė